CELEX: 32008R1138
Language: lt
Date: 2008-10-13 00:00:00
Title: 2008 m. spalio 13 d. Tarybos reglamentas (EB) Nr. 1138/2008 dėl Europos bendrijos ir Kubos Respublikos susitarimo, sudaryto pagal 1994 m. GATT XXIV straipsnio 6 dalį ir XXVIII straipsnį pasikeičiant laiškais, įgyvendinimo, kuriuo iš dalies keičiamas ir papildomas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

19.11.2008   
            
            
               LT
            
            
               Europos Sąjungos oficialusis leidinys
            
            
               L 308/1
            
         
      TARYBOS REGLAMENTAS (EB) Nr. 1138/2008
   2008 m. spalio 13 d.
   dėl Europos bendrijos ir Kubos Respublikos susitarimo, sudaryto pagal 1994 m. GATT XXIV straipsnio 6 dalį ir XXVIII straipsnį pasikeičiant laiškais, įgyvendinimo, kuriuo iš dalies keičiamas ir papildomas Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Tarybos reglamentu (EEB) Nr. 2658/87 (1) buvo sudaryta prekių nomenklatūra (toliau – Kombinuotoji nomenklatūra) ir nustatytos Bendrojo muitų tarifo konvencinių muitų normos.
            
         
               (2)
            
            
               Sprendimu 2008/870/EB (2) Taryba Bendrijos vardu patvirtino Europos bendrijos ir Kubos Respublikos susitarimą pasikeičiant laiškais (toliau – Susitarimas), taip baigdama pagal 1994 m. XXIV straipsnio 6 dalį pradėtas derybas.
            
         
               (3)
            
            
               Todėl Reglamentas (EEB) Nr. 2658/87 turėtų būti atitinkamai iš dalies pakeistas ir papildytas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priedo trečios dalies III skirsnio 7 priedas „PPO tarifinės kvotos, kurias turės leisti naudoti kompetentingos Bendrijos institucijos“ papildomas šio reglamento priede nurodytais kiekiais.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
   Jis taikomas nuo Susitarimo įsigaliojimo dienos.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Liuksemburge, 2008 m. spalio 13 d.
      
         
            Tarybos vardu
         
         
            Pirmininkas
         
         B. KOUCHNER
         
      
   
   
      (1)  OL L 256, 1987 9 7, p. 1.
   
      (2)  Žr. šio Oficialiojo leidinio p. 27.
   
      PRIEDAS
      Neatsižvelgiant į Kombinuotosios nomenklatūros aiškinimo taisykles, ši produktų aprašymo formuluotė yra tik nurodomojo pobūdžio, o šiame priede pateikiamos nuolaidos nustatomos pagal KN kodus, galiojančius šio reglamento priėmimo metu. Kai nurodomi ex KN kodai, nuolaidos turi būti nustatomos pagal KN kodą ir atitinkamą aprašymą kartu.
      Kitos Reglamento (EEB) Nr. 2658/87 I priedo trečios dalies III skirsnio 7 priedo „PPO tarifinės kvotos, kurias turės leisti naudoti kompetentingos Bendrijos institucijos“ nuostatos yra šios:
      
                  KN kodas
               
               
                  Aprašymas
               
               
                  Kitos sąlygos
               
            
                  Tarifo pozicija
                  1701 11 10
               
               
                  Rafinuoti skirtas žaliavinis cukranendrių cukrus
               
               
                  2008–2009 m. prekybos metais Kubai skirtas kiekis – 20 000 t, taikant 98 EUR už grynosios masės toną muito normą.
                  Nuo 2009–2010 m. prekybos metų Kubai skirtas kiekis – 10 000 t, taikant 98 EUR už grynosios masės toną muito normą.